Diari Oficial de la Generalitat Valenciana


Sumari del DOGV 924, del 18-10-1988 (1988/812166)

ORDRE de 20 de setembre de 1988, de la Conselleria d'Economia i Hisenda, per la qual es regulen les operacions de tancament de l'exercici 1988 en relació amb la comptabilitat de despeses publiques de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/09/20/(3)/dof/vci/html**

### Dades del document

Número de DOGV
:   924

Data del DOGV
:   18-10-1988

Secció del DOGV
:   DISPOSICIONS GENERALS

Número del document
:   1988/812166


Data del document
:   20-09-1988

Organisme emissor
:   Conselleria d'Economia i Hisenda

Tipus de document
:   Ordre

Ordre de 20 de setembre de 1988, de la Conselleria d'Economia i Hisenda, per la qual es regulen les operacions de tancament de l'exercici 1988 en relació amb la comptabilitat de despeses públiques de la Generalitat Valenciana.  
La regulació de les operacions sobre comptabilitat de les Despeses Públiques de fi del present exercici i les subsegüents de liquidació d'aquest, concretant la data d'assenyalament d'havers, requereix dictar les instruccions oportunes.  
Per això aquesta Conselleria d'Economia i Hisenda  
ORDENA:  
1. Assenyalament d'havers en el mes de desembre.  
1.1. Les nòmines per a la percepció d'havers actius i paga extraordinària del mes de desembre, es tancaran i tramitaran avançant en 5 dies tots els terminis assenyalats en l'Ordre de 27 de febrer de 1985, de la Tresoreria i Intervenció General (DOGV núm. 245, de 22 d'abril).  
1.2. Els havers i la paga extraordinària corresponents al mes de desembre, seran satisfets conjuntament a partir del dia vint del mes esmentat.  
2. Aplicació pressupostària d'ingressos.  
Amb independència del compliment del que disposa l'Ordre de la Conselleria d'Economia i Hisenda de 25 de setembre de 1985 i la Resolució de la Direcció General del Tresor i Patrimoni de 17 de setembre de 1987, sobre disposició de fons per tributs cedits quant a les dues primeres desenes del mes de desembre, el dia 31 de desembre, acabat l'arqueig d'aqueix dia, es transferirà del compte de tributs cedits a la de disposició de la Generalitat Valenciana la recaptació haguda fins aqueix dia, i es comunicarà a la Intervenció General l'aplicació dels ingressos transferits.  
3. Prevencions sobre quantitats a justificar.  
Les propostes de despesa «a justificar» expedides amb càrrec als crèdits del Pressupost de Despeses del present exercici, tindran entrada, com a màxim, en les Intervencions Delegades fins al dia 30 d'octubre. A partir de la data esmentada no seran ateses aquesta classe de manaments amb càrrec als crèdits disponibles de 1988.  
4. Expedició i tramitació de documents comptables.  
4.1. Els Serveis Centrals de les distintes Conselleries podran tramitar documents en fases «A», fins al dia 1 de desembre, documents fases «D» i «K» fins al dia 21 de desembre, últim dia de l'exercici, perquè les Intervencions Delegades reben les propostes amb Els seus justificants.  
No obstant això, si per imperatius de contractació administrativa, hi hagués anunciats subhastes, concursos o concurrència de licitació per a adjudicació directa, atés que els contractes poden subscriure's en un termini màxim de 30 dias, comptats a partir de la recepció de la Resolució d'adjudicació de l'obra, bé o servei, podran tramitar-se documents en fase «D»,per a aquestos casos, des de l'entrada en vigor d'aquesta Ordre fins al 30 de desembre, quedant provisionalment justificades amb còpia de la resolució d'adjudicació.  
El contracte s'incorporarà posteriorment al document D, provisionalment justificat, adjuntant-lo, necessàriament, amb el primer pagament que es tramite o obligació que es reconega, com a màxim.  
4.2. Des del dia 22 i fins al dia 30 de desembre podran fer-se propostes de documents comptables en fase «O», aquests documents hauran de quedar lliurats en les Intervencions Delegades, degudament justificats, fins l'últim dia, abans esmentat.  
Especial significació tenen les recepcions d'obres, subministraments, prestació de serveis o realització de treballs específics que, a tenor del Decret del Consell 169/1987, de 26 d'octubre, i disposicions complementàries, s'hagen de produir fins al 30 de desembre, que donaran lloc a formular fins a aqueixa data els documents «O» corresponents.  
Les propostes de documents «O» que no complesquen aquests requisits seran anul·lades automàticament al tancament de l'exercici.  
4.3. En virtut del que disposa l'Ordre d'aquesta Conselleria de 2 de gener de 1988, a partir del dia 22 de desembre s'anul·laran els documents RC que per l'import dels fons de maniobra es produïren a l'inici de l'exercici. La reposició de fons amb càrrec al pressupost vigent podrà efectuar-se amb la formulació prèvia de propostes de documents fase «K» fins al dia 26 de desembre de manera que siga possible la fiscalització i el pagament dins de l'exercici, en què, si s'escau, s'observarà la prevenció del paràgraf 2n. de la norma esmentada.  
Produïda l'última reposició han de quedar en comptes corrents imports iguals als situats per la Direcció General del Tresor i Patrimoni, imports que amb l'expedició prèvia de xecs nominatius a «Generalitat Valenciana-Conselleria d'Hisenda» hauran de quedar lliurats en la Direcció General del Tresor i Patrimoni abans del dia 10 de gener de 1989.  
Una vegada cancel·lats els lliuraments de 1988 es dotaran els comptes corrents oberts en compliment del que disposa l'Ordre de 2 de gener de 1988.  
4.4. Els documents que complesquen les previsions del número 4.2 anterior, com aquells que es troben en fase «K» el 31 de desembre sense haver-se ordenat el pagament, tindran la consideració de Resultes de 1988.  
4.5. Els Interventors Delegats de la Intervenció General de la Generalitat Valenciana, vetlaran, molt especialment, pel compliment de les normes anteriors, i a aquest efecte podran reclamar tots els antecedents que consideren necessaris i efectuar l'examen i la comprovació dels llibres, els comptes i la documentació que calga, en cada cas, i també la intervenció material de la inversió per tal de comprovar que les adquisicions, les obres o els serveis s'han efectuat abans de l'1 de gener de 1989, i sol·licitaran de la Intervenció General la designació de representants de la forma regulada en el Decret del Consell 169/1987, de 26 d'octubre.  
5. Saldos pressuposts disponibles, d'autoritzacions i de disposicions.  
En acabar les operacions de tancament es podran incorporar com a romanents a l'exercici de 1989, els documents en fase «D» o «AD», tal com ho estableix el número 2 de l'art. 30 de la LHPGV, i els exceptuats de l'anul·lació de ple dret que té en compte el número 1 del mateix precepte de la LHPGV.  
6. Relació nominal de creditors.  
La Intervenció General formarà una relació nominal de creditors, classificada per seccions, serveis, capítols, articles, conceptes i programes, on es detallaran totes les obligacions contretes i que a 31 de desembre no n'ha estat ordenat el pagament.  
7. Resultes d'exercicis tancats.  
Els documents comptables que es recullen en la norma 4.4 anterior i que tenen la classificació de resultes, podran proposar-se i comptabilitzar-se en fase «K» a partir de l'obertura de l'exercici 1989. Una còpia de les relacions a què fa referència aquesta norma 4.4 s'adjuntarà a la primera proposta »K» que es grave, en les altres es farà referència al número de la «K» a què s'incorpora la relació esmentada.  
8. Compte de manaments a pagar.  
Els saldos de «Resultes d'exercicis tancats» es justificaran amb relacions dels pendents de pagament a 31 de desembre de 1988.  
Dins de cada relació els manaments figuraran classificats per seccions, serveis, capítols, articles, conceptes i programes, amb el detall següent per les columnes: aplicació pressupostària, número de manament, import i total per Secció.  
Cada Secció anirà classificada en els grups següents:  
1. Manaments de l'exercici 1988.  
2. Manaments de l'exercici 1987 i anteriors, no incursos en prescripció.  
3. Manaments incursos en prescripció.  
Per a la inscripció en cada grup es tindrà en compte l'any en què foren comptabilitzats en l'Ordenació General de Pagaments.  
A les relacions esmentades s'adjuntarà un resum per cada grup, on es detallarà únicament el número de secció i el seu import, que es totalitzarà al final per a determinar l'import dels manaments.  
9. Tramitació d'expedients de modificació de crèdit.  
Els expedients de modificació de crèdit relatius a l'exercici 1988, disposaran com a últim termini de presentació en les Intervencions Delegades el dia 15 de novembre pròxim.  
València, 20 de setembre de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI